《客中感秋呈王德载卢子明柳陈甫诸公》
明代·徐熥

他乡为客长离忧，一夜新寒感敝裘。对酒正当桑落后，思家偏向雁来秋。

白门月冷砧初断，淮水霜深叶自流。不是天涯有知己，萍踪那得久淹留。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。